L'Ajuntament de Sagunt i la Delegació del Govern busquen una solució jurídica definitiva per al Grau Vell
07 de setembre 2021

![Imagen sin texto alternativo.](/media/0cgmakyn/96-c1-mini-grau-vell-archivo.jpg)  
  

L'alcalde de Sagunt, Darío Moreno, s'ha reunit este dimarts amb la delegada del Govern a la Comunitat Valenciana, Gloria Calero, i representants de la comunitat de veïns i veïnes del Grau Vell. Esta trobada ha tingut com a objectiu la cerca de vies jurídiques que contribuïsquen a trobar una solució definitiva per al poblat marítim pel que fa al domini marítim-terrestre de la Demarcació de Costes.

  

Segons ha declarat el primer edil, en esta trobada s'ha pogut avançar en eixa línia. **«La part de Demarcació de Costes sí que veu una possible eixida per a poder aconseguir eixa seguretat jurídica necessària per a la ciutadania resident allí»**, ha assegurat Moreno, una **«solució definitiva»** que **«és voluntat de Delegació del Govern i d'este Ajuntament trobar»**.

  

Així mateix, l'alcalde ha anunciat que el següent pas serà **«mantindre una altra reunió a alt nivell també amb la Direcció General de Patrimoni de la Generalitat»**, atés que l'entorn del Grau Vell està catalogat com a Bé d'Interés Cultural, per a pactar entre les tres administracions un calendari i un procés administratiu que porten a solucionar de manera satisfactòria la situació d'**«este lloc tan emblemàtic»** del municipi i dels seus habitants.

  

Moreno ha recordat que **«gràcies a eixes persones»**, en referència als veïns i les veïnes del poblat marítim, s'ha pogut **«mantindre el caràcter propi del Grau Vell»**, que forma part de la història del municipi i del seu concepte de ciutat.

  

  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-i-la-delegacio-del-govern-busquen-una-solucio-juridica-definitiva-per-al-grau-vell/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-i-la-delegacio-del-govern-busquen-una-solucio-juridica-definitiva-per-al-grau-vell/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-i-la-delegacio-del-govern-busquen-una-solucio-juridica-definitiva-per-al-grau-vell/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-i-la-delegacio-del-govern-busquen-una-solucio-juridica-definitiva-per-al-grau-vell/)